钦定古今图书集成/明伦汇编/氏族典/第435卷 > 《廖用贤尚友录》 > 左辅
## 钦定古今图书集成/明伦汇编/氏族典/第435卷 > 《廖用贤尚友录》 > 左辅

按《万姓统谱》：“辅字弼之，泾县人。由进士除浮梁知县，
裁省冗费。时景德镇民相构为乱，辅为开谕区画，众
遂解。以忤中贵，调景陵知县，绰著能声，升瑞州府同
知。逆瑾中贵来籍黄侍郎家，惨刻殊甚，辅恤其孥，且
不贿附。谪南安府学教授，再谪南城县学训导，日与
诸生讲论不辍。瑾诛，起用，以疾辞，升授宁州知州，致”
仕。为人恬静端悫，孝友廉慎，探究性理。晚年玩《太极
图说》，充然有所得。著有《周易本义附说》《太极后图》《南
庠日讲》行于世。